Document ID: 31996R2350

ΚΑΝΟΝΙΣΜΟΣ (ΕΚ) αριθ. 2350/96 ΤΗΣ ΕΠΙΤΡΟΠΗΣ της 10ης Δεκεμβρίου 1996 για τροποποίηση του κανονισμού (ΕΟΚ) αριθ. 3719/88 που αφορά τα προς χρησιμοποίηση έντυπα πιστοποιητικών εισαγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 9 παράγραφος 2 και το άρθρο 12 παράγραφος 4, καθώς και τις αντίστοιχες διατάξεις των άλλων κανονισμών περί κοινής οργανώσεως της αγοράς στον τομέα των γεωργικών προϊόντων,
Εκτιμώντας:
ότι ο κανονισμός (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2137/95 (4), προβλέπει ειδικά έντυπα επί των οποίων συντάσσονται τα πιστοποιητικά 7
ότι οι τροποποιήσεις του καθεστώτος εισαγωγής γεωργικών προϊόντων και κυρίως η αντικατάσταση των εισφορών στην εισαγωγή με τελωνειακούς δασμούς, σε συνέχεια της εφαρμογής των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, καθιστούν αναγκαία την προσαρμογή του εντύπου των πιστοποιητικών εισαγωγής 7
ότι τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το υπόδειγμα για την κατάρτιση των πιστοποιητικών εισαγωγής AGRIM που εμφαίνεται στο παράρτημα Ι του κανονισμού (ΕΟΚ) αριθ. 3719/88 αντικαθίσταται από το υπόδειγμα που επισυνάπτεται στο παράρτημα, του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Οι υποβαλλόμενες αιτήσεις πιστοποιητικών εισαγωγής καθώς και τα πιστοποιητικά και τα αποσπάσματα πιστοποιητικών που έχουν εκδοθεί έως τις 31 Δεκεμβρίου 1997, μπορούν να συντάσσονται στα έντυπα που εμφαίνονται στο παράρτημα Ι του κανονισμού (ΕΟΚ) αριθ. 3719/88 πριν τη θέση σε ισχύ του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 1996.

Labels: 12
3